als_Latn dik_Latn sag_Latn
Ernest Gjoka e përmbushi misionin te Kukësi duke fituar titullin kampion, por klubi ende nuk e ka ndarë mendjen për të ardhmen e teknikut. Deri tani dihet që Gjokës i ka përfunduar kontrata më 31 maj.
Prej disa ditësh janë përmendur emra të ndryshëm trajnerësh që mund ta pasojnë kryeqytetasin dhe arsyen e këtyre lajmeve absurde e zbulon “Citynews”. Ekskluzivisht para tre muajsh ne kemi shkruar se, nëse Kukësi fiton kampionatin, Gjoka përfiton premio (bazuar te klauzola në kontratë) 20 mijë euro.
Vartësit e Gjicit po i bëjnë presion teknikut, që kjo shumë të “kursehet” në çdo formë, edhe pse Gjici ia ka përsëritur se do ta mbajë premtimin e dhënë e zeza mbi të bardhë.
Pas pak ditësh do të zhvillohet një takim Gjici-Gjoka dhe aty do të vendoset përfundimisht në lidhje me këtë çështje, edhe pse vetë Gjici për momentin nuk ka ndërmend të ndryshojë trajner, sepse po vijnë ndeshjet evropiane.
als_Latn als_Latn als_Latn als_Latn